text: Qoklenin səyləri statistik metodlardan istifadə edərək astrologiyanı öyrənməyə yönəlmişdi; doğum tarixlərinin çox böyük nümunələrindən istifadə edərək müxtəlif korrelyasiyaları tədqiq etdi. Tədqiqatlarından birinin nümunəsi "Kosmik Saatlar" (1967)  kitabında nəşr olundu və burada "qarşı-qarşıya gələn talelərin təhlili"ni apardı. Astroloqlara iyirmi tanınmış cinayətkarın və cinayətlə heç bir əlaqəsi olmayan iyirmi nəfərin ulduz falını aparmaq təklif edildi. Tədqiqat nəticəsində Qoklen astroloqların təsadüfi seçimdən daha yaxşısını edə bilməyəcəyini müəyyən etdi. Qoklen astrologiyanın geniş yayılmış ənənələrinə dair tənqidi fikirlərini "Astrologiyanın elmi əsasları" (The Scientific Basis of Astrology, 1969) kitabında təqdim etdi, Burada bürclərin, aspektlərin və tranzitlərin insanların taleyi ilə əlaqəsini qəti şəkildə inkar etdi.